

# Event Details

- **Event Name**: 2026 ΒΥΖΑΝΤΙΝΗ ΟΧΡΙΔΑ 5ήμερη ΑΓΙΟΥ ΠΝΕΥΜΑΤΟΣ !! Η Οχρίδα “το μαργαριτάρι των Βαλκανίων”
- **Event Start and End Date**: Fri, 29 May, 2026 at 10:00 pm – Wed, 03 Jun, 2026 at 08:00 pm (+03:00)
- **Event Description**: Παρασκευή 29/5/26
Αναχώρηση βράδυ από το λιμάνι της ΧΙΟΥ με προορισμό το λιμάνι του ΠΕΙΡΑΙΑ

1 η ημέρα Σάββατο 30/5/26
Με την άφιξη στον Πειραιά τακτοποίηση στο πούλμαν και από την εθνική οδό Αθηνών Λαμίας
κατευθυνόμαστε προς την Θεσσαλία. Μετά από τις αναγκαίες στάσεις περνώντας από Καρδίτσα
φθάνουμε στα Τρίκαλα όπου θα έχουμε μία στάση για να θαυμάσουμε το κέντρο της πόλης με
τον Λυθαίο ποταμό, τα υπέροχα πάρκα και τα καφέ της. Στην συνέχεια θα κατευθυνθούμε προς
την Καλαμπάκα για τα επισκεφθούμε μία ιερά μονή στα Μετέωρα, το λεγόμενο Άγιο Όρος της
Θεσσαλίας. Θα προσκυνήσουμε τα άγια λείψανα, τις ιστορικές εικόνες αιώνων και θα
θαυμάσουμε την αρχιτεκτονική των μοναστηριών, πάνω στους βράχους που αποτελούν ένα
ιδιαίτερο γεωλογικό φαινόμενο. Μετά ο δρόμος μας προς τα βόρεια περνώντας από Γρεβενά
και Σιάτιστα και μέσα από δασωμένες περιοχές, με την οροσειρά της Πίνδου στα αριστερά μας,
φτάνουμε στην Καστοριά, την πόλη της λίμνης και της Βυζαντινής ιστορίας. Τακτοποίηση στο
ξενοδοχείο μας και ελεύθερος χρόνος. Τοπικές γεύσεις υπέροχες: Γίγαντες φούρνου Πρεσπών,
ψάρι από τη λίμνη (πέστροφα), πίτες με χειροποίητο φύλλο, γλυκό καρυδάκι

2 η ημέρα Κυριακή 31/5/26
Μετά το πρωινό μας στο ξενοδοχείο θα βάλουμε τις βαλίτσες μας στο πούλμαν και θα
αναχωρήσουμε προς τα σύνορα Αλβανία / Βόρεια Μακεδονία, στο τελωνείο της
Κρυσταλλοπηγής για τις διατυπώσεις και θα κατευθυνθούμε προς την Κορυτσά (70χλμ). Όλη
αυτή η διαδρομή είναι σφραγισμένη από ιστορικά γεγονότα και ίσως αναμνήσεις από διηγήσεις
των παππούδων και των πατεράδων μας. Σε αυτές τις περιοχές πολέμησε η ηρωική Μεραρχία
Αρχιπελάγους στον Ελληνοϊταλικό πόλεμο, η οποία είχε επανδρωθεί με φαντάρους από τα
νησιά του Αιγαίου. Θα περάσουμε από τις παρυφές του Γράμμου όπου έγινε η τελική φάση του
αδελφοκτόνου εμφυλίου πολέμου. Στην ιστορική και ηρωική ελληνική Κορυτσά θα περιδιαβούμε
το κέντρο της εκμοντερνισμένης πλέον πόλης με τις πλατείες και τα καφέ της και θα πάρουμε το
μεσημεριανό μας. Στη συνέχεια, θα φύγουμε για την πόλη Οχρίδα (80χλμ). Με κατεύθυνση
προς τον βορά, θα κατηφορίσουμε από το οροπέδιο προς την λίμνη Οχρίδα και προς τα
σύνορά με την Βόρεια Μακεδονία. Εκεί, μόλις περάσουμε τις διατυπώσεις, μετά από μικρή
διαδρομή θα επισκεφθούμε την Ιερά Μονή του Αγίου Ναούμ, ένα πολύ σημαντικό και αξιόλογο
μοναστήρι που ιδρύθηκε το 905 στις όχθες της λίμνης και όπου από τον 16 ο αιώνα μέχρι αρχές
του 20 ου λειτουργούσε ελληνικό σχολείο!!. Εκεί βρίσκεται και ο τάφος του Αγίου. Τα κειμήλια της
μονής αποτελούν πλούτο αιώνων. Πολύ προσεγμένος είναι ο περιβάλλον χώρος όπου
λειτουργεί και πλούσια αγορά αναμνηστικών και άλλων προϊόντων.

Στη συνέχεια θα δούμε, στον δρόμο μας προς την Οχρίδα, ένα χωριό της λίθινης εποχής
(σημερινής κατασκευής βέβαια) σύμφωνα με τις ανασκαφές των αρχαιολόγων και περνώντας
από την παραθαλάσσια πόλη Πεστάνι, φθάνουμε πολύ σύντομα στην Οχρίδα, την Λυχνιδώ
όπως λεγόταν κατά τα αρχαϊκά χρόνια. Τακτοποίηση στο ξενοδοχείο και ελεύθερος χρόνος για
όσους θέλουν βόλτα στην πόλη.

3 η ημέρα Δευτέρα 1/6/26 Αγ.Πνεύματος
Μετά το πρωινό μας στο ξενοδοχείο θα ξεκινήσουμε για την περιήγηση της πόλης της Οχρίδας.
Την Βυζαντινή Οχρίδα, όπως λέγεται, ένα μνημείο παγκόσμιας κληρονομιάς της UNESCO.
Μνημονεύεται και ως η «Ιερουσαλήμ» των Βαλκανίων επειδή κάποτε είχε 365 εκκλησίες,
δηλαδή ένας εορτάζων ναός για κάθε μέρα του χρόνου. Είναι όμως ξεχωριστή και για την
αρχιτεκτονική της και την υπέροχη φύση που την περιβάλλει με ψηλά στον λόφο της, το κάστρο
του Σαμουήλ. Ένα μονοπάτι στην άκρη της πόλης θα μας οδηγήσει στον Άγιο Ιωάννη τον
Θεολόγο τον Κανέο, με την υπέροχη θέα δίπλα στην λίμνη. Θα περιηγηθούμε το αρχαίο
θέατρο, θα προσκυνήσουμε στην Αγία Σοφία, μία επιβλητική βασιλική που κτίστηκε περίπου το
1040, με τις υπέροχες αγιογραφίες του 11 ου αιώνα, όπως επίσης και την Παναγιά την
Περίβλεπτο με τις ανυπέρβλητης αξίας αγιογραφίες. Στην συνέχεια, στον Άγιο Κλήμη (ή
Κλημέντιο), ο οποίος ήταν λόγιος, συγγραφέας αλλά και ο διαφωτιστής των Σλάβων και
θεωρείται ο σωτήρας της πόλης. Μάλιστα, στο άγαλμά του, στο κέντρο της πόλης, θα τον δούμε
ότι κρατά στα χέρια του την πόλη και το πανεπιστήμιό της. Θα περιδιαβούμε την παλαιά πόλη,
την τουριστική αγορά αλλά και την αγορά της νεότερης πόλης, όπου, για παράδειγμα, θα έχετε
ακούσει για τα φτιαχτά τους… μαργαριτάρια. Το μεσημέρι θα γευτούμε τα τοπικά εδέσματα. Στη
συνέχεια, αργά το απόγευμα θα κάνουμε μια μικρή διαδρομή (15 χλμ), πηγαίνοντας
παραλιακά στην λίμνη Οχρίδα και θαυμάζοντας τη φύση, μέχρι την κοντινή πόλη Στρούγκα,
όπου θα παραμείνουμε για βόλτα και βραδινό φαγητό, αφού η πόλη αυτή είναι φημισμένη για τα
πάρκα της, τους υπαίθριους ζωγράφους όταν ο καιρός το επιτρέπει, την ζωντάνια της στην
κεντρική αγορά και την τουριστική της κίνηση. Όποιος επιθυμεί μπορεί να κάνει και μια βόλτα
στην λίμνη με τα μικρά τουριστικά καραβάκια. Επιστροφή στην Οχρίδα, ελεύθερος χρόνος και
διανυκτέρευση.

4 η ημέρα Τρίτη 2/6/26
Μετά το πρωινό, επιβίβαση στο πούλμαν και αναχώρηση για να επισκεφθούμε το μεγάλο
φαράγγι ΡΑΝΤΙΚΑ δίπλα στον ποταμό ΔΡΥΜ, προσκύνημα στο ιστορικό μοναστήρι ΙΒΑΝ
ΜΠΙΚΟΡΣΚΙ και να θαυμάσουμε το υπέροχο ξυλόγλυπτο τέμπλο και τον ναό αφιερωμένο στον
Άγιο Ιωάννη τον Βαπτιστή.
Συνεχίζουμε για επίσκεψη στο κάστρο του Τσάρου ΣΑΜΟΥΗΛ και το απόγευμα Επιστροφή
στην Οχρίδα. Ξεκούραση και τακτοποίηση των πραγμάτων μας για την αυριανή μας
αναχώρηση. Αν έχουμε οικονομικές εκκρεμότητες, να τακτοποιηθούν ώστε να μην έχουμε το
πρωί κάποια καθυστέρηση. Διανυκτέρευση

5 η ημέρα Τετάρτη 3/6/26
Πρωί – πρωί σήμερα ξυπνάμε διότι έχουμε μεγάλη διαδρομή και πάρα πολλά να δούμε που
πρέπει να τα προλάβουμε.! Αμέσως μετά το πρωινό μας στο ξενοδοχείο, βάζουμε τα πράγματά
μας στο πούλμαν και ξεκινάμε για την διαδρομή με προορισμό την Καβάλα στην οποία πρέπει
να φθάσουμε έγκαιρα για να πάρουμε το πλοίο για Χίο. Θα ξεκινήσουμε διασχίζοντας όλο το
νότιο μέρος της Βόρειας Μακεδονίας. Η κατεύθυνσή μας θα είναι προς την πόλη Μοναστήρι
(Μπίτολα) (70χλμ), περνώντας μέσα από καταπράσινες κοιλάδες, όπου παλαιότερα και μέχρι το
1940, υπήρχαν πολλά ορθόδοξα μοναστηριακά κέντρα αλλά και χωριά τα οποία είχαν

εμπορικούς δεσμούς με την Ελλάδα και η ελληνική ήταν βασική γλώσσα. Η πόλη Μοναστήρι
είναι των 75.000 κατοίκων σήμερα. Με πολλά αρχαία απομεινάρια, όπως η αρχαία πόλη
Ηράκλεια του 4 ου π. Χ. αιώνα από την εποχή του Φιλίππου του Β΄ πατέρα του Μεγάλου
Αλεξάνδρου. Ο μεγαλόπρεπος ναός του Αγίου Δημητρίου Θεσσαλονίκης όπως τον λένε κοσμεί
το κέντρο της πόλης. Το Μοναστήρι αποτέλεσε επί σειρά πολλών αιώνων και μάλιστα από την
εποχή των Μακεδόνων Βασιλέων μέχρι το Βυζάντιο, αλλά και κατά την εποχή του Αλή Πασά,
σημαντικότατο χριστιανικό και εμπορικό κέντρο. Εδώ, θα κάνουμε την πρώτη στάση στην
πλατεία «Μανόλια» και θα επισκεφθούμε για λίγο το εμπορικό της κέντρο.
Συνεχίζουμε για τον μεθοριακό σταθμό Νίκη. Αν έχουμε χρόνο θα επισκεφθούμε στο δρόμο τα
ερείπια της Ηράκλειας της πόλης που ίδρυσε ο Φίλιππος. Τα σύνορα της Ελλάδας είναι στα 14
χιλιόμετρα. Μετά τις διατυπώσεις στο τελωνείο της Νίκης, ξεκινάμε για Βέροια (150χλμ) και
ειδικότερα για τις αρχαίες Αιγές και το ανάκτορο του Φιλίππου του Β΄, το μεγαλύτερο κτήριο της
κλασικής Ελλάδας όπου και δολοφονήθηκε στην στοά του διπλανού σταδίου. Ο Παρθενώνας
της Μακεδονίας, όπως λέγεται, με τα 1000 τ.μ ψηφιδωτών, είναι επισκέψιμος μετά από
εντατικές εργασίες 18 ετών.
Αμέσως μετά επισκεπτόμαστε το μουσείο των βασιλικών τάφων όπου και ο τάφος του
Φιλίππου. Δέος και περηφάνια! Η αρχαιολογική σκαπάνη έφερε στο φως χρυσά στεφάνια και
λάρνακες, σαρκοφάγους, τοιχογραφίες και τους ίδιους τους βασιλικούς τάφους, ολόκληρα
βασιλικά δωμάτια, σε ένα πρωτότυπο και επιβλητικό μουσείο.
Με αυτές τις ωραίες εμπειρίες ιστορίας στο νου παίρνουμε τον δρόμο μας για την Καβάλα. Η
διαδρομή είναι ωραία και ευχάριστη. Την Θεσσαλονίκη θα την δούμε από ψηλά, θα περάσουμε
από την Ασπροβάλτα και θα φτάσουμε στην Καβάλα για το πλοίο μας. Κάποιες στάσεις
αναγκαίες. Επιβίβαση στο πλοίο με τελικό προορισμό την Χίο. Αναχώρηση βράδυ και άφιξη Χίο
(πρωί 4/6)

Στην τιμή περιλαμβάνονται
 Εισιτήρια πλοίου Χίο-Πειραιά σε Αριθμημένο Κάθισμα
 Εισιτήρια πλοίου Καβάλα-Χίο σε Αριθμημένο Κάθισμα
 1 διανυκτέρευση σε 3* ξεν με πρωινό στην Καστοριά
 3 διανυκτερεύσεις στην Οχρίδα σε 4* ξεν με πρωινό &amp; βραδινό μπουφέ
 Πούλμαν για την πραγματοποίηση του παραπάνω προγράμματος
 Συνοδός/Ξεναγός για όλη την διάρκεια της εκδρομής
 Ασφάλεια αστικής ευθύνης για όλους τους ταξιδιώτες έως 70χρ
 ΦΠΑ
Σημαντική ενημέρωση!
1) Σχετικά με τα Ακτοπλοϊκά Εισιτήρια, όσοι έχετε MAN και κάρτες seasmiles να μας τα
προσκομίσετε με την εγγραφή σας ώστε να είναι περασμένα στο σύστημα μας πριν την
έκδοση των εισιτηρίων. Μετά την έκδοση , το γραφείο μας δεν φέρνει καμία ευθύνη.
2) Μετά την έκδοση των εισιτηρίων, δεν θα μπορούν να πραγματοποιηθούν αλλαγές η
ακυρώσεις. Δυστυχώς η εμπορική πολιτική της BSF έχει αλλάξει και είναι πολύ δύσκολο
να δεχτούν τα αιτήματα μετά την εκτύπωση.
3) Εφόσον υπάρχει διαθεσιμότητα σε καμπίνες στα πλοία, μπορείτε εγκαίρως να μας το
δηλώσετε με την εγγραφή σας και θα τεθεί σειρά προτεραιότητας.
Η τιμή πακέτου δεν περιλαμβάνει εισόδους σε μουσεία, αρχαιολογικούς χώρους, προαιρετικές
εκδρομές, ενδιάμεσα γεύματα/ποτά και ότι άλλο δεν αναφέρουμε στα περιλαμβανόμενα.

Το πρόγραμμα μπορεί να τροποποιηθεί αν ο αρχηγός το κρίνει απαραίτητο χωρίς όμως να
αλλάξει τις επισκέψεις

Σημαντικό να μην ξεχάσετε πριν την αναχώρηση τα απαραίτητα δικαιολογητικά για το ταξίδι σας
όπως Α.Τ η Διαβατήριο σε ισχύει . Η Αστυνομική Ταυτότητα πρέπει να είναι νέου τύπου και όχι
παλαιότερη από 15 ετών. Το Διαβατήριο πρέπει να έχει τουλάχιστον 6μηνη ισχύ από την
ημερομηνία έναρξης του ταξιδιού. ΠΡΟΣΟΧΗ, υπεύθυνος για τα έγγραφα είναι μόνο ο πελάτης
και όχι το γραφείο
Έξτρα ταξιδιωτική ασφάλεια: 15€ το άτομο (το γραφείο μπορεί να δώσει τις αναλυτικές
υπηρεσίες εφόσον ζητηθεί)
- **Event URL**: https://allevents.in/chios/2026-ΒΥΖΑΝΤΙΝΗ-ΟΧΡΙΔΑ-5ήμερη-ΑΓΙΟΥ-ΠΝΕΥΜΑΤΟΣ-Η-Οχρίδα-το-μαργαριτάρι-των-Βαλκανίων/200029814365022
- **Event Categories**: 
- **Interested Audience**: 
  - total_interested_count: 133

## Ticket Details

- **Ticket URL**: http://facebook.com/200029814365022?utm_source=AllEvents.in&utm_medium=event-discovery-platform&utm_campaign=chios-events

## Event venue details

- **city**: Chios
- **state**: GR
- **country**: Greece
- **location**: 12 Leoforos Aigaiou & Parodos Ladis, 82100 Chíos, Greece
- **lat**: 38.37194
- **long**: 26.13725
- **full address**: 12 Leoforos Aigaiou &amp; Parodos Ladis, 82100 Chíos, Greece, Λεωφόρος Αιγαίου 12, 821 31 Χίος, Ελλάδα, Chios, Greece

## Event Organizer details

- **affiliate_id**: 2
- **organizer**: Kanaris Tours (https://allevents.in/org/kanaris-tours/13089884)

## Event gallery

- **Alt text**: banner
  - **Image URL**: https://cdn-az.allevents.in/events4/banners/bdb7d56cf31f9b5bcf5500a45348f555169a95116eeb96796412f06b053b655a-rimg-w1200-h675-dc033242-gmir?v=1774252275
- **Alt text**: thumbnail
  - **Image URL**: https://cdn-az.allevents.in/events4/banners/139881a414677ecb0bc15ea7e43f55e683da0a8f63e7be0d11ccc4e491d4e119-rimg-w300-h300-dc020419-gmir?v=1774252276

## FAQs

- **Q**: When is the event happening?
  - **A:** Fri, 29 May, 2026 at 10:00 pm (+03:00)
- **Q**: Where is the event happening?
  - **A:** 12 Leoforos Aigaiou &amp; Parodos Ladis, 82100 Chíos, Greece, Λεωφόρος Αιγαίου 12, 821 31 Χίος, Ελλάδα, Chios, Greece
- **Q**: Who is organizing the event?
  - **A:** Kanaris Tours
- **Q**: What type of event is this?
- **Q**: Where can I find ticket details about 2026 ΒΥΖΑΝΤΙΝΗ ΟΧΡΙΔΑ 5ήμερη ΑΓΙΟΥ ΠΝΕΥΜΑΤΟΣ !! Η Οχρίδα “το μαργαριτάρι των Βαλκανίων” ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "2026 ΒΥΖΑΝΤΙΝΗ ΟΧΡΙΔΑ 5ήμερη ΑΓΙΟΥ ΠΝΕΥΜΑΤΟΣ !! Η Οχρίδα “το μαργαριτάρι των Βαλκανίων”",
        "image": "https://cdn-az.allevents.in/events4/banners/bdb7d56cf31f9b5bcf5500a45348f555169a95116eeb96796412f06b053b655a-rimg-w1200-h675-dc033242-gmir?v=1774252275",
        "startDate": "2026-05-29T22:00:00+03:00",
        "endDate": "2026-06-03T20:00:00+03:00",
        "url": "https://allevents.in/chios/2026-ΒΥΖΑΝΤΙΝΗ-ΟΧΡΙΔΑ-5ήμερη-ΑΓΙΟΥ-ΠΝΕΥΜΑΤΟΣ-Η-Οχρίδα-το-μαργαριτάρι-των-Βαλκανίων/200029814365022",
        "eventStatus": "https://schema.org/EventScheduled",
        "location": {
            "@type": "Place",
            "name": "12 Leoforos Aigaiou & Parodos Ladis, 82100 Chíos, Greece",
            "address": {
                "@type": "PostalAddress",
                "streetAddress": "Λεωφόρος Αιγαίου 12, 821 31 Χίος, Ελλάδα",
                "addressLocality": "Chios",
                "addressRegion": "GR",
                "addressCountry": "GR"
            },
            "geo": {
                "@type": "GeoCoordinates",
                "latitude": "38.37194",
                "longitude": "26.13725"
            }
        },
        "eventAttendanceMode": "https://schema.org/OfflineEventAttendanceMode",
        "description": "Παρασκευή 29/5/26\nΑναχώρηση βράδυ από το λιμάνι της ΧΙΟΥ με προορισμό το λιμάνι του ΠΕΙΡΑΙΑ\n\n1 η ημέρα Σάββατο 30/5/26\nΜε την άφιξη στον Πειραιά τακτοποίηση στο πούλμαν και από την εθνική οδό Αθηνών Λαμίας\nκατευθυνόμαστε προς την Θεσσαλία. Μετά από τις αναγκαίες στάσεις περνώντας από Καρδίτσα\nφθάνου",
        "organizer": [
            {
                "@type": "Organization",
                "name": "Kanaris Tours",
                "url": "https://allevents.in/org/kanaris-tours/13089884",
                "description": "Τουριστικό Γραφείο στη Χίο με πολυετή εμπειρία. "
            }
        ]
    }
]
```